Pasienky (štadión)

Pasienky sú futbalový a atletický štadión v Bratislave. Kapacita pre futbalové a atletické podujatia je 11 591 miest a spĺňa kritériá UEFA kategórie 4. Futbal Štadión na Pasienkoch sa začal stavať v roku 1963, o štyri roky neskôr bol otvorený všešportový areál, v tom čase najväčší na Slovensku . Pasienky boli domovským stánkom klubu FK Inter Bratislava až do roku 2009. Po zbúraní Tehelného poľa a počas výstavby Národného futbalového štadióna tu hrával svoje domáce zápasy ŠK Slovan Bratislava, v Európskej lige 2011/12 vyradil v play-off AS Rím, v skupinovej fáze sa potom stretol s mužstvami Athletic Bilbao, FC Red Bull Salzburg a Paríž SG. Prvý ligový zápas: Inter – Škoda Plzeň 7:0, 20. 8. 1967 Prvý zápas pri umelom osvetlení: Inter – Dynamo Kyjev 3:4, 11. 3. 1975 Prvý ligový zápas pri umelom osvetlení: Inter – Bohemians Praha 1:0, 16. 8. 1975 Najvyššia návšteva na ligovom zápase: 22.789 divákov, Inter – Slovan Bratislava 2:4, 16. 6. 1975 Najvyššia návšteva v európskych pohároch: 10.000 divákov, Inter – Stal Mielec (Poľsko) 1:0, 26. 11. 1975, Pohár UEFA 10.000 divákov, Inter – FC Everton 0:1, 24. 10. 1984, Pohár víťazov pohárov Medzištátne zápasy Reprezentácia Slovenska odohrala na Pasienkoch deväť medzištátnych zápasov, štyri priateľské a päť súťažných v rámci kvalifikácie ME 2012 a kvalifikácie MS 2014. V roku 2000 boli Pasienky jedným z dejísk ME hráčov do 21 rokov, na štadióne odohrala svoje zápasy skupiny B aj stetnutie o 3. miesto reprezentácia Slovenska U-21. Prvý mezištátny zápas: Slovensko – Izrael 1:0, 18. 8. 1999 Prvý gól reprezentácie: Martin Fabuš, Izrael 1:0, 18. 8. 1999 Prvý kvalifikačný zápas: Slovensko – Severné Macedónsko 1:0, 3. 9. 2010, kvalifikácia ME 2012 Najvyššia návšteva na medzištátnom zápase: 10.074 divákov, Slovensko – Kostarika 3:0, 5. 6. 2010 Prehľad zápasov Slovenska Zápasy Slovenska na ME hráčov do 21 rokov Atletika V rokoch 1971 - 2010 býval štadión na Pasienkoch dejiskom atletického mítingu, ktorý patril k najvýznamnejším vo východnej Európe. Prvých 11 ročníkov (1957-1967) sa konalo pod názvom Veľká cena Pravdy na Tehelnom poli. Po štyroch rokoch preteky obnovili pod názvom Cena Pravdy a Televízie, 12. ročník sa uskutočnil 29. mája 1971 na prvej tartanovej dráhe na Slovensku. O dva roky neskôr, 9. júna 1973, sa míting predstavil pod novým názvom PRAVDA – TELEVÍZIA - SLOVNAFT (P-T-S). „Pé-té-eska“ si získavala čoraz väčšiu popularitu, niekoľkokrát bola súčasťou seriálu IAAF Mobil Grand Prix, premiérovo 13. - 14. júna 1986 za účasti atlétov z 39 krajín sveta . Počas histórie atletických pretekov poctili svojou účasťou Bratislavu také hviezdy svetovej atletiky, akými boli Sergej Bubka, Javier Sotomayor, Alberto Juantorena, rekordérka "péteesky" v počte víťazstiev – šprintérka Eva Glesková-Lehocká, Edwin Moses, Imrich Bugár, Tatiana Kazankinová, Jarmila Kratochvílová, Igor Kováč, Merlene Otteyová, Mike Powell, Michael Johnson, Viktor Sanejev, Jonathan Edwards, Irena Szewińská, Jan Železný, Galina Čisťakovová . Míting P-T-S na Pasienkoch bol dvakrát svedkom svetového rekordu, obidva vytvoril fenomenálny ukrajinský skokan o žrdi Sergej Bubka . Kultúra Na štadióne sa v minulosti konali aj koncerty a vystúpili tu napr. Metallica, Carlos Santana, Depeche Mode alebo Kiss. Referencie Iné projekty Commons ponúka multimediálne súbory na tému Pasienky (štadión)